smcproject/ml-wiki-sentences huggingface dataset:
പിഗ്മെന്റഡ് ആയ പാളി കൊറോയിഡ് , സീലിയറി ബോഡി , ഐറിസ് എന്നിവയുടെ തുടർച്ചയായി തന്നെ നിലനിൽക്കുമ്പോൾ, സീലിയറി ബോഡിക്ക് തൊട്ടുമുമ്പ് നാഡീവ്യൂഹം അവസാനിക്കുന്നു.
ഈ പോയിന്റ് ഓറ സെറാറ്റയാണ്.
ഈ പ്രദേശത്ത് റെറ്റിനയുടെ പിഗ്മെന്റഡ് എപിത്തീലിയം സീലിയറി ബോഡിയുടെ പുറം ഭാഗത്തെ പിഗ്മെന്റഡ് എപിത്തീലിയത്തിലേക്കും റെറ്റിനയുടെ ആന്തരിക ഭാഗത്തെ സീലിയയുടെ പിഗ്മെന്റ് അല്ലാത്ത എപിത്തീലിയത്തിലേക്കും മാറുന്നു.
ചില മൃഗങ്ങളിൽ ഈ പ്രദേശത്ത് സെറേറ്റഡ് രൂപം ഇല്ലാത്ത അവസ്ഥയിൽ ഇതിനെ ഓറ സീലിയാറിസ് റെറ്റിനൈ എന്ന് വിളിക്കുന്നു.
അധിക ചിത്രങ്ങൾ ഐബോളിന്റെ മുൻഭാഗത്തിന്റെ ക്രോസ് സെക്ഷൻ.
ഒരു കുട്ടിയുടെ കണ്ണിലെ കോറോയിഡ് , സിലിയറി പ്രോസസ് , ഐറിസ് എന്നിവയിലെ രക്തക്കുഴലുകൾ.
ഓറ സെറേറ്റ അടയാളപ്പെടുത്തിയിട്ടുള്ള മനുഷ്യ നേത്രത്തിന്റെ ഭാഗിക രേഖാചിത്രം ഇതും കാണുക മനുഷ്യ നേത്രം റെറ്റിന സീലിയറി ബോഡി പുറം കണ്ണികൾ Anatomy photo:29:22-0204  Anatomy photo:29:22-0204 Atlas image: eye_1  Atlas image: eye_1 - "ഐബോൾ ക്രോസ് സെക്ഷൻ" Atlas image: eye_3  Atlas image: eye_3 - "കൊറോണൽ സെക്ഷൻ ഐബോളിലൂടെ"
ഓറഞ്ചെമുണ്ട്
ഓറഞ്ചെമുണ്ട് (German for: "Mouth of Oranje" ), നമീബിയയുടെ തെക്ക് പടിഞ്ഞാറൻ അറ്റത്തുള്ള കറാസ് മേഖലയിൽ സ്ഥിതി ചെയ്യുന്നതും 4,000 ജനങ്ങൾ അധിവസിക്കുന്നതുമായ ഒരു വജ്ര ഖനന നഗരമാണ്.
ഇത് ദക്ഷിണാഫ്രിക്കയുടെ അതിർത്തിയിൽ ഓറഞ്ച് നദിയുടെ വടക്കേതീരത്ത് അഴിമുഖത്തായാണ് സ്ഥിതിചെയ്യുന്നത്.
ഓരിലത്താമര ഇംഗ്ലീഷ് വിലാസം https://ml.wikipedia.org/wiki/Nervilia_aragoana
കേരളത്തിലുടനീളം കളയായി വളരുന്ന ഒരു ഔഷധസസ്യമാണ്‌ ഓരിലത്താമര .
പ്രത്യേകിച്ചും പശ്ചിമഘട്ട മലനിരകളുടെ തിരുവിതാം‌കൂർ , മലബാർ ഭാഗങ്ങളിൽ കണ്ടുവരുന്ന ഒരു സസ്യമാണിത് .
കൂടാതെ ആസ്ട്രേലിയയിലെ ക്യൂൻസ്‌ലാന്റ് , മലേഷ്യ , താലന്റിന്റെ വടക്കൻ ഭാഗങ്ങൾ]], ലാവോസ് , മ്യാന്മാർ , ഇന്തോനേഷ്യ , ന്യൂഗിനിയ എന്നീ പ്രദേശങ്ങളിലും കണ്ടുവരുന്നു.
പേരുകൾ സംസ്കൃതം - അംബൂരുക, പത്മചാരിണീ, അവിഥാ, ലക്ഷ്മി ശ്രേഷ്ഠാ, ശാരദാ, അതിചരാ ഹിന്ദി - സ്ഥലപത്മ ബംഗാളി - പുരുഷരത്നം തമിഴ് - ഓരിലൈതാമരൈ തെലുഗു - പുരുഷരത്നം, നിലകോത്സരി രസഗുണങ്ങൾ രസം - തിക്തം, കടു ഗുണം - ലഘു, സ്നിഗ്ധം വീര്യം - ഉഷ്ണം വിപാകം - കടു ഘടന
ഏകദേശം 15 സെന്റീമീറ്റർ വരെ പൊക്കമുള്ളതും മുരടിച്ച രുപത്തിൽ കാണുന്ന ഒരില മാത്രമായി വളരുന്ന ഒരു ഓഷധിയാണ്‌ ഓരിലത്താമര.
ഇല ചെറുതും വൃത്താകൃതിയിലുള്ളതുമായിരിക്കും.
മാംസളമായ ഭൂകാണ്ഡമാണിതിനുള്ളത്.
കിഴങ്ങ്, ഇല എന്നിവയാണ്‌ ഔഷധയോഗ്യമായ ഭാഗങ്ങൾ .
Lewis Roberts വരച്ചത് അവലംബം ഇതും കാണുക ഔഷധസസ്യങ്ങളുടെ പട്ടിക
ഓരോരോ കാലത്തിലും
ശ്രീജ കെ.വി. രചിച്ച നാടകമാണ് ഓരോരോ കാലത്തിലും .
2005-ൽ നാടകരചനയ്ക്കുള്ള കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്.
ഓരോരോ കാലത്തിലും എന്ന നാടകത്തോടൊപ്പം കല്യാണസാരി, ലേബർ റൂം എന്നിവയും ചേർത്ത് ഒറ്റ പുസ്തകമായി പ്രസിദ്ധീകരിക്കപ്പെട്ടിട്ടുണ്ട് അവലംബം
ഇസ്തുമസ് ഇംഗ്ലീഷ് വിലാസം https://ml.wikipedia.org/wiki/Isthmus
രണ്ടു വലിയ ഭൂവിഭാഗങ്ങളെ ബന്ധിപ്പിക്കുന്ന വീതി കുറഞ്ഞ പ്രകൃതിദത്തമായ കരഭാഗത്തെയാണ് ഇസ്തുമസ് എന്ന് പറയുന്നത്.
മിക്കവാറും ഇവയുടെ ഇരുവശങ്ങളിലുമായി കടലോ കായലോ മേൽപ്പറഞ്ഞ വലിയ ഭൂവിഭാഗങ്ങളെ വേർതിരിക്കുന്നുണ്ടാകും.
ഇവ പലപ്പോളും രണ്ടു കരകൾക്കിടയിൽ ഒരു സ്വാഭാവിക പാലമായി വർത്തിക്കുന്നു.
ഇന്ന് വേർപ്പെട്ടു കിടക്കുന്ന പല കരകൾക്കിടയിലും ചരിത്രാതീത കാലത്ത് ഉണ്ടായിരുന്ന ഇസ്തുമസ് ബന്ധനങ്ങൾ പ്രാകൃത മനുഷ്യരുടെ ഭൂഖണ്ഡാന്തര കുടിയേറ്റങ്ങളെപ്പോലും സഹായിച്ചിട്ടുണ്ട് .
വടക്കും തെക്കുമുള്ള അമേരിക്കകൾക്കിടയിലെ കുടിയേറ്റങ്ങൾ ഉദാഹരണമാണ്.
ഏഷ്യയിലെ ഒരു പ്രധാന ഇസ്തുമസ് ആണ് മധ്യധരണ്യാഴിക്കും ചെങ്കടലിനും ഇടയിൽ സീനായ്‌ ഉപദ്വീപിലുള്ള സൂയസ് ഇസ്തുമസ്.
ഇസ്നാ അശരികൾ ഇംഗ്ലീഷ് വിലാസം https://ml.wikipedia.org/wiki/Twelver Imam Husayn Shrine in Karbala , Iraq , where the Battle of Karbala took place
ശിയാക്കളിലെ ഏറ്റവും വലിയ ശാഖയാണ്‌ ഇസ്നാ അശരികൾ (twelvers).
12 ഇമാമുമാരെ അംഗീകരിക്കുന്ന വിഭാഗം എന്ന നിലയിലാണ് ഇസ്നാ അശരികൾ എന്ന് അറിയപ്പെടുന്നത്.
ഈ വിഭാഗത്തിന് പല ഉപവിഭാഗങ്ങളും അവാന്തര വിഭാഗങ്ങളും നിലവിലുണ്ട്.
ഇറാനിൽ ബഹുഭൂരിപക്ഷവും ഇവരാണ്.
ഇറാഖിലും ഭൂരിപക്ഷമുണ്ട്.
ഇറാഖിലെ കർബല അടക്കമുള്ളവയാണ് പുണ്യകേന്ദ്രങ്ങൾ.
ഇസ്പാറ്റ് പോസ്റ്റ് ഗ്രാജ്വേറ്റ് ഇൻസ്റ്റിറ്റ്യൂട്ട് ആൻഡ് സൂപ്പർ സ്പെഷ്യാലിറ്റി ഹോസ്പിറ്റൽ ഇംഗ്ലീഷ് വിലാസം https://ml.wikipedia.org/wiki/Ispat_Post_Graduate_Institute_and_Super_Specialty_Hospital
ഇന്ത്യയിലെ റൂർക്കല നഗരത്തിന്റെ സെക്‌ടർ 19ൽ സ്ഥിതിചെയ്യുന്ന ഒരു മെഡിക്കൽ കോളേജും മൾട്ടി സ്പെഷ്യാലിറ്റി ഹോസ്പിറ്റലും ആണ് ഇസ്പാറ്റ് പോസ്റ്റ് ഗ്രാജ്വേറ്റ് ഇൻസ്റ്റിറ്റ്യൂട്ട് ആൻഡ് സൂപ്പർ സ്പെഷ്യാലിറ്റി ഹോസ്പിറ്റൽ (IPGI SSH) ഇത് റൂർക്കല സ്റ്റീൽ പ്ലാന്റുമായി ബന്ധപ്പെട്ടിരിക്കുന്നു.
ആർഎസ്പി, സെയിലിനു കീഴിലുള്ള ഇസ്പാറ്റ് ജനറൽ ആശുപത്രി ആറു പതിറ്റാണ്ടുകളുടെ പാരമ്പര്യം വഹിക്കുന്നു.
1959-ൽ സ്ഥാപിതമായ 600 കിടക്കകളുള്ള ആശുപത്രിയായ ഇത്, RSP-യിലെ ജീവനക്കാർക്കും അവരുടെ കുടുംബാംഗങ്ങൾക്കും, ഒഡീഷയിലെയും അതിന്റെ സമീപ സംസ്ഥാനങ്ങളിലെയും അയൽ പ്രദേശങ്ങളിലെ ജനങ്ങൾക്കും നിവാസികൾക്കും ഗുണനിലവാരമുള്ള മെഡിക്കൽ ആരോഗ്യ സേവനങ്ങൾ നൽകുന്നതിനായി സ്ഥാപിച്ചതാണ്.
22°15′52″N 84°51′55″E ﻿ / ﻿ 22.264358°N 84.865160°E ﻿ / 22.264358; 84.865160
ഇസ്താംബുൾ ഇംഗ്ലീഷ് വിലാസം https://ml.wikipedia.org/wiki/Istanbul
തുർക്കിയുടെ ഒരു പ്രധാന സാംസ്കാരിക, ധനകാര്യ കേന്ദ്രമാണ് ഇസ്താംബുൾ .
ചരിത്രപരമായി ബൈസാന്റിയം എന്നും പിന്നീട് കോൺസ്റ്റാന്റിനോപ്പിൾ എന്നും അറിയപ്പെട്ടു.
യൂറോപ്പിലെ ഏറ്റവും ഉയർന്ന ജനസംഖ്യയുള്ള നഗരമാണിത്.
ഇസ്താംബുൾ പ്രവിശ്യയിലെ 27 ജില്ലകൾ ഈ നഗരത്തിൽ ഉൾപ്പെടുന്നു.
തുർക്കിയുടെ വടക്ക് പടിഞ്ഞാറൻ ദിക്കിലാണ് നഗരം സ്ഥിതി ചെയ്യുന്നത്.
ബോസ്ഫറസ് കടലിടുക്കിന്റെ ഇരു വശങ്ങളിലുമായി യൂറോപ്യൻ വൻ‌കരയിലേക്കും ( ത്രേസ് ) ഏഷ്യൻ വൻ‌കരയിലേക്കും ( അനറ്റോളിയ ) നീണ്ടുകിടക്കുന്ന ഒരു നഗരമാണിത്.
രണ്ട് വൻ‌കരകളിലായി സ്ഥിതി ചെയ്യുന്ന ലോകത്തിലെ ഒരേയൊരു മെട്രോപോളിസാണ് ഇസ്താംബുൾ.
വളരെ ദൈർഘ്യമേറിയ ഇതിന്റെ ചരിത്രത്തിൽ റോമൻ സാമ്രാജ്യം (330–395), കിഴക്കൻ റോമൻ (ബൈസാന്റിയൻ) സാമ്രാജ്യം (395–1204 ഉം 1261–1453), ലാറ്റിൻ സാമ്രാജ്യം (1204–1261), ഒട്ടോമൻ സാമ്രാജ്യം (1453–1922) എന്നിവയുടെയെല്ലാം തലസ്ഥാനമായിരുന്നു.
ഇവിടുത്തെ ചരിത്രപ്രാധാന്യമുള്ള സ്ഥലങ്ങൾ 1985ൽ യുനെസ്കോ ലോക പൈതൃക കേന്ദ്രങ്ങളുടെ പട്ടികയിൽ ഉൾപ്പെടുത്തി.
നീല മസ്ജിദ് എന്ന് പൊതുവേ അറിയപ്പെടുന്ന സുൽത്താൻ അഹ്മദ് മസ്ജിദ് , ആയ സോഫിയ , കോറ പള്ളി എന്നിവ പ്രധാനപ്പെട്ട ചരിത്രസ്മാരകങ്ങളാണ്.
കോൺസ്റ്റാന്റിനോപ്പിൾ എന്ന പഴയ പേര്, തുർക്കികളുടെ ഉച്ചാരണവൈകല്യം മൂലമാണ് ഇസ്താംബൂൾ ആയതെന്നും അതല്ല നഗരത്തിലേക്ക് എന്നർത്ഥമുള്ള ഗ്രീക്ക് വാക്കായ ഈസ് ടോം പൊളിസ് ("εἰς τὴν Πόλιν", Eis tom polis) എന്നതിൽ നിന്നാണ് ഈ പേര്‌ ഉരുത്തിരിഞ്ഞതെന്നും അഭിപ്രായമുണ്ട്.
ബോസ്ഫറസ്സിന്റെ ഇരു തീരങ്ങളിൽ നിന്നും ലഭിച്ചിട്ടുളള ചരിത്രാവശിഷ്ടങ്ങൾ  അതിപുരാതനം കാലം മുതലുളള ജനവാസത്തിന്റെ സൂചനകൾ നല്കുന്നുണ്ട് .
ബൈസാന്റിയം, കോൺസ്റ്റാന്റിനോപ്പിൾ,ഇസ്താംബുൾ
ബോസ്ഫറസ് കടലിടുക്കിനു പടിഞ്ഞാറായി യൂറോപ് ഭാഗത്തു  ഏതാണ്ട് ക്രി.
660-ൽ  ബയസ് രാജാവ്  സ്ഥാപിച്ച  ബൈസാന്റിയം എന്ന ജനപദത്തിൽ നിന്നാണ് ഇസ്താംബുളിന്റെ തുടക്കം.
ഗ്രീക്ക് പേർഷ്യൻ സാമ്രാജ്യങ്ങളുടെ അധികാര വടംവലിയിൽ  പലപ്പോഴും   ബൈസന്റിയം പരസ്പരം കൈമാറപ്പെട്ടു.
മു 355 ഇരു ശക്തികളിൽ നിന്നും വേർപെട്ട് സ്വതന്ത്രമായ നിലനില്പ് നേടിയെടുത്തെങ്കിലും ക്രിസ്ത്വാബ്ദം 73-ൽ റോമാ സാമ്രാജ്യത്തിന്റെ ഭാഗമായിത്തീർന്നു.
കോൺസ്റ്റാന്റിനോപ്പിൾ നഗര സംവിധാനം
പൌരസ്ത്യ റോമാ സാമ്രാജ്യത്തിന് രൂപം നല്കിയ കോൺസ്റ്റാന്റൈൻ ചക്രവർത്തി, ക്രിസ്താബ്ദം 330-ൽ ബൈസെന്റിയത്തെ തന്റെ തലസ്ഥാന നഗരിയായി  ഉദ്ഘോഷിച്ചതോടെ നഗരത്തിന്റെ പ്രാധാന്യം വർദ്ധിച്ചു.
നഗരത്തിന്റെ പേര് കോൺസ്റ്റാന്റിനോപ്പിൾ എന്നു മാറിയെങ്കിലും  പൌരസ്ത്യ റോമാ സാമ്രാജ്യം ബൈസെന്റിയൻ സാമ്രാജ്യമെന്നാണ് പരക്കെ അറിയപ്പെട്ടത്.
ക്രിസ്തു മത വിശ്വാസിയായിത്തീർന്ന  ആദ്യത്തെ റോമൻ ചക്രവർത്തിയായിരുന്നു കോൺസ്റ്റാന്റൈൻ.
അതുമൂലം ക്രിസ്തുമതം  കോൺസ്റ്റാന്റിനോപ്പിളിലേക്കും സമീപപ്രദേശങ്ങളിലേക്കും വ്യാപിച്ചു.
ഭൂമിശാസ്ത്രപരമായ സാമീപ്യം കൊണ്ടാകാം ഗ്രീക്ക് ഓർത്തഡോക്സ് സഭയാണ്   തുർക്കിയെ ഏറെ സ്വാധീനിച്ചത്.
ഓട്ടോമാൻ സുൽത്താൻ മഹമ്മദ് രണ്ടാമൻ, 1453-ൽ  കോൺസ്റ്റാന്റിനോപ്പിൾ കീഴടക്കിയതോടെ   ഇസ്താംബുൾ എന്ന പേര് കൂടുതൽ പ്രചലിതമാവുകയും ഇസ്ലാം മതത്തിനും സംസ്കാരത്തിനും  പ്രാധാന്യം ലഭിക്കയും ചെയ്തു.
470 വർഷങ്ങൾ നീണ്ടുനിന്ന ഓട്ടോമാൻ ഭരണകാലത്ത്   മസ്ജിദുകൾ , മദ്രസകൾ , ഹമാം എന്നിവകളുടെ നിർമ്മാണം നടന്നു.
1520 മുതൽ 1566 വരെ ഭരിച്ച സുലൈമാൻ സുൽത്താന്റെ വാഴ്ടക്കാലമാണ് ഓട്ടോമാൻ സാമ്രാജ്യത്തിന്റെ ഏറ്റവും മഹത്തായ കാലമായി കണക്കാക്കപ്പെടുന്നത്.
കൈയെഴുത്ത്  ഒരു കലാരൂപമായി(കാലിഗ്രഫി) അത്യധികം പ്രശസ്തിയാർജ്ജിച്ചതും ഇക്കാലത്താണ്.
സാഹിത്യത്തിനുളള നോബൽ സമ്മാനം നേടിയ ഓർഹാൻ പാമുകിന്റെ ബെനിം അദിം കിർമിസി (മൈ നേം ഈസ് റെഡ്) എന്ന പ്രശസ്ത നോവൽ ഈ കാലഘട്ടത്തിലെ കലാസാംസ്കാരികസാമൂഹ്യ വ്യവസ്ഥിതികളിലേക്കുളള എത്തിനോട്ടമാണ്.
സുൽത്താൻ മുറാട് മൂന്നാമന്റെ വാഴ്ചക്കാലത്താണ്(1574-1595) ഈ നോവലിലെ കഥ നടക്കുന്നത് .
പിന്ഗാമികളായ സുൽത്താന്മാർ പലേ പരിഷ്കാരങ്ങളും നടപ്പിലാക്കിയെങ്കിലും കാലക്രമേണ ഓട്ടോമാൻ സാമ്രാജ്യം ദുർബലമായി.
1880-ൽ   ഇസ്താംബുളിൽ നിന്ന് യുറോപ്പിലേക്കുളള റെയിൽ ഗതാഗതം സാധ്യമായി .
ഇരുപതാം നൂറ്റാണ്ടിന്റെ തുടക്കത്തിൽ യുവജനപ്രക്ഷോഭം മൂലം  സുൽത്താൻ അബ്ദുൾ ഹമീദ്  രണ്ടാമന് സ്ഥാനത്യാഗം ചെയ്യേണ്ടി വന്നു.
ഒന്നാം ആഗോളയുദ്ധത്തിനു ശേഷം നഗരം ആംഗ്ലോ, ഫ്രഞ്ച് ഇറ്റാലിയൻ സൈന്യങ്ങളുടെ പിടിയിലാവുകയും ഏറ്റവും ഒടുവിലത്തെ  സുൽത്താൻ മഹമദ് ആറാമൻ നാടു കടത്തപ്പെടുകയും ചെയ്തു.
1923-ൽ, ലോസൈൻ ഉടമ്പടി പ്രകാരം  മുസ്തഫാ കമാൽ പാഷയുടെ നേതൃത്വത്തിൽ തുർക്കി റിപ്പബ്ലിക് രൂപംകൊണ്ടപ്പോൾ അങ്കാറയാണ് തലസ്ഥാനമായി തിരഞ്ഞെടുക്കപ്പെട്ടത്.
എന്നിരുന്നാലും ഇസ്താംബുളിന്റെ ചരിത്ര പ്രാധാന്യം സന്ദർശകരെ എന്നും ആകർഷിക്കുന്നു.
1930-ലാണ് ഇസ്താംബുൾ എന്ന പേര് ഔദ്യോഗികമായി സ്ഥിരീകരിച്ചത്.
നഗരപ്രാകാരങ്ങൾ
നഗരത്തിന്റെ ഭദ്രത ഉറപ്പു വരുത്താനായി കോൺസ്റ്റാന്റൈൻ ചുറ്റും മതിലുകൾ പണിതു.
പിന്നീട് നഗരത്തിന്റെ വിസ്തീർണ്ണത വർദ്ധിച്ചപ്പോൾ അഞ്ചാം നൂറ്റാണ്ടിൽ നഗരാതിർത്തിക്കു ചുറ്റും ഇരട്ട മതിലുകൾ ഉയർത്തപ്പെട്ടു.
ബൈസെന്റൈൻ സാമ്രാജ്യവും   കോൺസ്റ്റാന്റിനോപ്പിൾ നഗരവും പല തവണ ശത്രുക്കളുടെ ആക്രമണത്തിനിരയായി അപ്പോഴൊക്കെ മതില്ക്കെട്ടുകൾ നഗരത്തെ സംരക്ഷിച്ചു.
പക്ഷെ വെടി മരുന്നിന്റെ വരവോടെ മതിലുകൾ ഭേദ്യങ്ങളായി.
1453-ൽ ആറാഴ്ച്ചക്കാലം നീണ്ടു നിന്ന യുദ്ധത്തിനു ശേഷം നഗരം ഓട്ടോമാൻ ശക്തികളുടെ അധീനതയിലായി.
കോൺസ്റ്റാന്റിനോപ്പിൾ നഗരപ്രാകാരങ്ങൾ നഗരക്കാഴ്ചകൾ
യുറോപ്യൻ ഭാഗമായ ത്രെസിലാണ് ചരിത്രപ്രധാനമായ കാഴ്ചകളെല്ലാം.
കുതിരപ്പന്തയത്തിനും തേരോട്ട മത്സരങ്ങൾക്കുമായി 450 മീറ്റർ നീളവും 150 മീറ്റർ വീതിയുമുളള ഹിപ്പോഡ്രോം(ഓട്ടക്കളം)നഗരജീവിതത്തിന്റെ കേന്ദ്രസ്ഥാനമായിരുന്നു.
ഇതിനു തൊട്ടടുത്തു തന്നേയായിരുന്നു രാജകൊട്ടാരവും.
കോൺസ്റ്റാന്റൈനും പിന്ഗാമികളും നഗരത്തെ മോടി പിടിപ്പിക്കുന്നതിൽ ശ്രദ്ധ ചെലുത്തി.
390-ൽ തിയോഡെസിസ് ഈജിപ്തിൽ  നിന്നുളള ഒബെലിസ്ക് ( ഗോപുരം) ഹിപ്പോഡ്രോമിന്റെ ഒരറ്റത്തു സ്ഥാപിച്ചു.
ഇന്നും ഇത് അതേപടി നില്ക്കുന്നു.
ആയ സോഫിയ എന്ന പേരിലുളള ക്രിസ്തീയ ദേവാലയവും ജസ്റ്റീനിയൻ ആണ് പണികഴിപ്പിച്ചത്.
പത്താം ശതകത്തിൽ  കോൺസ്റ്റാന്റൈൻ പോർഫൈരോജെനിറ്റസ്  ചെമ്പു തകിടുകൾ കൊണ്ടു പൊതിഞ്ഞ മറ്റൊരു ഗോപുരം അതിനടുത്തു തന്നെ നിർമ്മിച്ചു.
ചെമ്പു തകിടുകൾ നഷ്ടപ്പെട്ട  നഗ്നമായ കരിങ്കൽ ശിലാസ്തംഭം മാത്രമേ ബാക്കി നില്ക്കുന്നുളളു.
ഇത്  Walled Obelisk എന്ന പേരിലാണ്  പരാമർശിക്കപ്പെടുന്നത്.
തിയോഡെസിസ് ഈജിപ്തിൽ നിന്ന് ഇറക്കുമതി ചെയ്ത ഒബെലിസ്ക് Walled Obelisk
നഗരം ഓട്ടോമാൻ അധീനതയിലായപ്പോൾ ആയ സോഫിയ മുസ്ലീം പളളിയായി പരിവർത്തനം ചെയ്യപ്പെട്ടു.1609-ൽ തുടങ്ങി ഏഴു വർഷം കൊണ്ട് പൂ ത്തിയാക്കപ്പെട്ട നീല മസ്ജിദിൽ ഇന്നും പ്രാർത്ഥന നടക്കുന്നു.
ഹിപ്പോഡ്രോം ഉൾക്കൊളളുന്ന  സ്ഥലം സുൽത്താൻ അഹ്മെദ് ചത്വരം എന്നറിയപ്പെടുന്നു.
ഓട്ടോമാൻ ചക്രവർത്തിമാരുടെ വാസസ്ഥലമായിരുന്ന ടോപ് കാപി കൊട്ടാരം ഇന്ന് മ്യൂസിയമാണ്.
ഓട്ടോമാൻ സുൽത്താന്മാരുടെ ഭരണകാലത്തു തന്നേയാണ്  ഗ്രാൻഡ് ബാസാർ എന്ന് പിന്നീട്  വിശ്വപ്രസിദ്ധമായ മാർക്കറ്റിനുളള അടിത്തറ പാകപ്പെട്ടത്.
പ്രാദേശിക ഭാഷയിൽ കപാലി കഴ്സി( മേൽക്കൂരയുളള മാർക്കറ്റ്) എന്നറിയപ്പെടുന്ന ഈ മാർക്കറ്റിൽ  അയ്യായിരത്തോളം കടകളുണ്ട്.
സ്പൈസ് ബാസാറും ടസ്കിം ചത്വരവുമാണ് മറ്റു പ്രധാന കാഴ്ചകൾ അവലംബം ↑ Türkiye istatistik kurumu Address-based population survey 2007.
Retrieved on 2008-03-19.
↑ {{ cite web }} : Missing or empty | title= ( help ) ↑ {{ cite book }} : Cite has empty unknown parameter: | coauthors= ( help ) ↑ BBC: "Istanbul's ancient past unearthed" Published on 10 January 2007.
↑ Hürriyet: Bu keşif tarihi değiştirir (2 October 2008) ↑ Hürriyet: Photos from the Neolithic site, circa 6500 BC ↑ ↑ ↑ കോൺസ്റ്റാന്റിനോപ്പിൾ ↑ ↑ ↑ ↑ ↑ ↑ ↑ സുൽത്താൻ അബ്ദുൾ ഹമീദ്  രണ്ടാമൻ ↑ ↑ ↑ ഗ്രാൻഡ് ബാസാർ ചരിത്രം ↑
ഇസ്നാ അശരിയ്യ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മുസ്ലിംകളിലെ അവാന്തരവിഭാഗമായ ശിയാക്കളിലെ ഏറ്റവും വലിയ ഒരു വിഭാഗമാണ് ഇസ്നാ അശരിയ്യ .
( അറബി : ٱلَأَئِمَّة ٱلْٱثْنَا عَشَر ‬ ), 'ഇസ്നാ അശർ' എന്ന അറബി വാക്കിന്റെ അർത്ഥം പന്ത്രണ്ട് എന്നാണ്.
അലിയ്യിബിൻ അബീത്വാലിബിന്റെ സന്താനങ്ങളിൽ പെട്ട പന്ത്രണ്ടു ഇമാമുകളെ 'മഅസൂമു' കളായി (പാപ സുരക്ഷിതരായി) ശിയാക്കൾ കണക്കാക്കുന്നു.
രാഷ്ട്രീയവും മതവരവുമായ വിഷയങ്ങളിൽ പ്രവാചകന്റെ പിൻഗാമികളാണ് ഇവർ എന്നാണ് അനുയായികളുടെ വിശ്വാസം.
ഇമാമിയ്യ എന്ന പേരിലും ഇവർ അറിയപ്പെടുന്നു.
ഇറാൻ , അസർബൈജാൻ , ഇറാഖ് , ലബനൻ , ബഹറൈൻ തുടങ്ങിയ രാജ്യങ്ങളിലെ ശിയാക്കളിൽ ഇസ്നാ അശരികളാണ് ഭൂരിപക്ഷം.
ഇന്ത്യ , പാകിസ്താൻ , അഫ്ഗാനിസ്ഥാൻ , ബംഗ്ലാദേശ് , സൗദി അറേബ്യ , കുവൈത്ത് , ഒമാൻ , UAE , ഖത്വർ , നൈജീരിയ , ചാഡ് , താൻസാനിയ എന്നിടങ്ങളിൽ ഇവർ ന്യൂനപക്ഷങ്ങളാണ്.
ഇസ്നാ അശരിയ്യ: ഔദ്യോഗിക മതമായ ഏക രാജ്യം ഇറാൻ ആണ്.
ഇസ്ഫഹാൻ
ഇറാനിലെ ഇസ്ഫഹാൻ പ്രവിശ്യയുടെ തലസ്ഥാനമാണ് രാജ്യതലസ്ഥാനമായ ടെഹ്റാനിൽനിന്നും 340 kilometres (211 miles) തെക്കായി സ്ഥിതിചെയ്യുന്ന ഇസ്ഫഹാൻ അഥവാ എസ്ഫഹാൻ ( Isfahan പേർഷ്യൻ : اصفهان , ഉച്ചാരണം ⓘ ).
2011 ലെ സെൻസസ് കണക്കുകൾ പ്രകാരം ഈ നഗരത്തിലെ ജനസംഖ്യ 17,56,126 ആണ്.
ഇറാനിലെ പ്രധാന തെക്കുവടക്കൻ പാതയുടെയും കിഴക്കുപടിഞ്ഞാറൻ പാതയുടെയും സംഗമസ്ഥാനത്ത് സ്ഥിതിചെയ്യുന്ന ഈ നഗരം ഒരു കാലത്ത് ലോകത്തിലെ ഏറ്റവും വലിയ നഗരങ്ങളിലൊന്നായിരുന്നു.
1050 മുതൽ 1722 വരെ പ്രത്യേകിച്ചും 16-ആം നൂറ്റാണ്ടിലും 17-ആം നൂറ്റാണ്ടിലും സഫവി സാമ്രാജ്യത്തിന്റെ കീഴിൽ പേർഷ്യയുടെ തലസ്ഥാനമായി ഇസ്ഫഹാൻ അഭിവൃദ്ധിപ്പെട്ടു.
ഇന്നും
ഈ നഗരം അതിന്റെ മുൻകാല പ്രാഭവം നിലനിർത്തിപ്പോരുന്നു.
പേർഷ്യൻ-ഇസ്ലാമിക വാസ്തുകലക്ക് പ്രശസ്തമായ ഇവിടെ മനോഹരങ്ങളായ ഉദ്യാനശൃംഖലകൾ, പള്ളികൾ, മിനാരങ്ങൾ എന്നിവ നിലകൊള്ളുന്നതിനാലാണ് ഇസ്ഫഹാൻ ലോകത്തിന്റെ പകുതിയാണ് (" ഇസ്ഫഹാൻ നിസ്‌ഫെ ജഹാൻ - Esfahān nesf-e- jahān ast ") എന്ന പേർഷ്യൻ പഴംചൊല്ലുണ്ടായത്.
ലോകത്തിലെ പൊതു ചത്വരങ്ങളിൽ ഏറ്റവും വലിയവയിൽ ഒന്നാണ് നഖ്‌ഷെ ജഹാൻ.
ഇറാനിയൻ-ഇസ്ലാമിക വാസ്തുകലയുടെ മകുടോദാഹരണമായ ഇത് ഒരു യുനെസ്കൊ ലോക പൈതൃകകേന്ദ്രമാണ് .
ഈ പ്രദേശത്തിന്റെ മദ്ധ്യകാല പേർഷ്യൻ നാമമായിരുന്നു സ്പഹാൻ, അക്കാലത്തെ പല രേഖകളിലും കാണപ്പെടുന്ന പേരിന്റെ അറേബ്യൻ നാമമാണ് ഇസ്ഫഹാൻ ആദ്യകാലചരിത്രം ഇസ്ലാമിക കാലഘട്ടത്തിനു മുൻപെ Isfahan at the end of 6th century (top), consisting of two separate areas of Sassanid Jay and Jewish Yahudia.
At 11th century (bottom), these two areas are completely merged.
ഇലമൈറ്റ് സംസ്കാരത്തിന്റെ (2700–1600 BCE) കാലഘട്ടത്തിലാണ് ഇവിടെ പ്രാദേശികമായി ആൾത്താമസം തുടങ്ങിയതെന്നും ഒരു നഗരമായി വികാസം പ്രാപിച്ചതെന്നും കരുതപ്പെടുന്നു..
സായന്ദേ നദിയുടെ കരയിലായി സ്ഥിതിചെയ്യുന്ന ഫലഭൂയിഷ്ടമായ ഈ പ്രദേശം മീഡിയൻ കാലഘട്ടത്തിൽ ഒരു പ്രാദേശിക കേന്ദ്രമായി വളർച്ച പ്രാപിച്ചു, അന്ന് അസ്പാന്ദാന അഥവാ ഇസ്പാന്ദാന  എന്നാണ് ഈ പ്രദേശം അറിയപ്പെട്ടിരുന്നത്.
സൈറസ് (reg. 559–529 BCE) പേർഷ്യൻ-മീഡിയൻ പ്രദേശങ്ങളെ അക്കാമെനിഡ് സാമ്രാജ്യത്തിൽ ലയിപ്പിച്ചു (648–330 BCE), അന്ന് വിവിധ മതങ്ങളിലും വംശങ്ങളിലും ഉൾപ്പെട്ട ആളുകൾ അധിവസിച്ചിരുന്ന ഈ നഗരം അദ്ദേഹത്തിന്റെ മതസഹിഷ്ണുതക്ക് ഉദാഹരണമായിരുന്നു.
അക്കാമെനിഡിന്റെ തകർച്ചക്ക് ശേഷം പാർത്തീനിയക്കാരും (250 BCE – 226 CE) അലക്സാണ്ടർ ചക്രവർത്തിയുടെ ഹെല്ലനിക സംസ്കാരവും ഇറാനിയൻ സംസ്കാരവും ഇഴുകിച്ചേരുന്നതിനെ പ്രോൽസാഹിപ്പിച്ചു.
ഇക്കാലത്ത്  അർസാകിഡ് ഗവർണർമാർ വിശാലമായ ഒരു ഭൂവിഭാഗം ഇസ്ഫഹാൻ കേന്ദ്രമായി ഭരിക്കാൻ തുടങ്ങിയത് ഒരു തലസ്ഥാന നഗരത്തിനു വേണ്ട വളർച്ച ഈ നഗരത്തിന് പ്രദാനം ചെയ്തു.
പിന്നീട് പേർഷ്യ ഭരിച്ച സസാനിയൻ സാമ്രാജ്യം , സൊറോസ്ട്രിയൻ മതം ഔദ്യോഗിക മതമാക്കുകയും കാർഷികരംഗത്ത് വലിയ മാറ്റങ്ങൾ നടപ്പിലാക്കുകയും ചെയ്തു.
എ.ഡി. 642-ൽ മീഡിയ ആക്രമിച്ചു കൈയടക്കിയ അറബികൾ ഇസ്‌ഫഹാനെ അൽ ജിബാൽ (പർവത മേഖല) പ്രവിശ്യയിലെ പ്രധാനതാവളമാക്കി മാറ്റി.
പത്താം ശതകത്തിൽ അബ്ബാസിയ്യാ ഖലീഫമാരുടെ പതനത്തെത്തുടർന്ന്‌ പേർഷ്യയിൽ അധികാരം സ്ഥാപിച്ച ബൂവായിദ്‌ (ബൂയിദ്‌) രാജാക്കന്മാരുടെ കാലത്താണ് ഇസ്‌ഫഹാൻ ഐശ്വര്യത്തിന്റെ ഉച്ചകോടിയിലെത്തിയത്.
11-ാം ശതകത്തിന്റെ മധ്യത്തോടെ സെൽജൂക്‌ രാജവംശത്തിന്റെ തലസ്ഥാനമായി.
ഈ വംശത്തിലെ മാലിക്‌ ഷാ (1072-1092) ഇസ്‌ഫഹാന്റെ വികസനത്തിലും അഭിവൃദ്ധിയിലും ബദ്ധശ്രദ്ധനായിരുന്നു.
സെൽജൂക്‌ വംശത്തിന്റെ പതനത്തോടെ ഇസ്‌ഫഹാന്റെ പ്രശസ്‌തിക്ക്‌ മങ്ങലേക്കുകയും തബ്രിസ്, ക്വാസ്വിൻ എന്നീ നഗരങ്ങൾക്ക് പ്രാധാന്യം ലഭിക്കുകയും ചെയ്തു.
പിന്നീട് 1501 മുതൽ 1736 വരെ പേർഷ്യ ഭരിച്ച സഫവി സാമ്രാജ്യത്തിന്റെ കാലത്ത്‌ ഇസ്‌ഫഹാന്റെ നഷ്‌ടപ്പെട്ട പ്രതാപം വീണ്ടുകിട്ടി.
1598-ൽ ഷാ അബ്ബാസ്‌ (1587-1629)ക്വാസ്വിനിൽനിന്നും  തലസ്ഥാനം ഇസ്‌ഫഹാനിലേക്ക് മാറ്റിയതോടെതോടെ ഈ നഗരത്തിന്റെ സുവർണദശ ആരംഭിച്ചു.
ഇക്കാലത്ത്‌ ഇസ്‌ഫഹാന്റെ വ്യാപ്‌തി വർധിക്കുകയും മനോഹരങ്ങളായ വാസ്‌തുശില്‌പങ്ങൾ നിർമ്മിക്കപ്പെടുകയും പേർഷ്യൻ സംസ്ക്കാരം അഭിവൃദ്ധിപ്പെടുകയും ചെയ്‌തു.
സായന്ദേ നദിയുടെ വടക്കേ കരയിലായി സാഗ്രാസ്‌ മലനിരകളുടെ താഴ്‌വാരപ്രദേശത്താണ്‌ ഇസ്‌ഫഹാൻ സ്ഥിതിചെയ്യുന്നത്‌.
വരണ്ട കാലാവസ്ഥയാണ് (Köppen: BSk) ഇവിടെ അനുഭവപ്പെടുന്നത്.
ചൂടുകൂടിയ ഉഷ്ണകാലത്തെ ഉയർന്ന താപനില 35 °C (95 °F) .
ശൈത്യകാലത്ത് ഒരു തവണയെങ്കിലും (1986/1987, 1989/1990 എന്നീ ശൈത്യകാലങ്ങൾ ഒഴികെ) ഹിമപാതമുണ്ടാവാറുണ്ട്.
ഇസ്‌ഫഹാൻ പ്രദേശത്തെ കാലാവസ്ഥ മാസം ജനു ഫെബ്രു മാർ ഏപ്രി മേയ് ജൂൺ ജൂലൈ ഓഗ സെപ് ഒക് നവം ഡിസം വർഷം റെക്കോർഡ് കൂടിയ °C (°F) 20.4 (68.7) 23.4 (74.1) 29.0 (84.2) 32.0 (89.6) 37.6 (99.7) 41.0 (105.8) 43.0 (109.4) 42.0 (107.6) 39.0 (102.2) 33.2 (91.8) 26.8 (80.2) 21.2 (70.2) 43.0 (109.4) ശരാശരി കൂടിയ °C (°F) 8.8 (47.8) 11.9 (53.4) 16.8 (62.2) 22.0 (71.6) 28.0 (82.4) 34.1 (93.4) 36.4 (97.5) 35.1 (95.2) 31.2 (88.2) 24.4 (75.9) 16.9 (62.4) 10.8 (51.4) 23.0 (73.4) പ്രതിദിന മാധ്യം °C (°F) 2.7 (36.9) 5.5 (41.9) 10.4 (50.7) 15.7 (60.3) 21.3 (70.3) 27.1 (80.8) 29.4 (84.9) 27.9 (82.2) 23.5 (74.3) 16.9 (62.4) 9.9 (49.8) 4.4 (39.9) 16.2 (61.2) ശരാശരി താഴ്ന്ന °C (°F) −2.4 (27.7) −0.2 (31.6) 4.5 (40.1) 9.4 (48.9) 14.2 (57.6) 19.1 (66.4) 21.5 (70.7) 19.8 (67.6) 15.1 (59.2) 9.3 (48.7) 3.6 (38.5) −0.9 (30.4) 9.4 (48.9) താഴ്ന്ന റെക്കോർഡ് °C (°F) −19.4 (−2.9) −12.2 (10) −8 (18) −4 (25) 4.5 (40.1) 10.0 (50) 13.0 (55.4) 11.0 (51.8) 5.0 (41) 0.0 (32) −8 (18) −13 (9) −19.4 (−2.9) മഴ/മഞ്ഞ് mm (inches) 17.1 (0.673) 14.1 (0.555) 18.2 (0.717) 19.2 (0.756) 8.8 (0.346) 0.6 (0.024) 0.7 (0.028) 0.2 (0.008) 0.0 (0) 4.1 (0.161) 9.9 (0.39) 19.6 (0.772) 112.5 (4.429) ശരാ.
മഴ/മഞ്ഞു ദിവസങ്ങൾ (≥ 1.0 mm) 4.0 2.9 3.8 3.5 2.0 0.2 0.3 0.1 0.0 0.8 2.2 3.7 23.5 ശരാ.
മഞ്ഞു ദിവസങ്ങൾ 3.2 1.7 0.7 0.1 0.0 0.0 0.0 0.0 0.0 0.0 0.2 1.9 7.8 % ആർദ്രത 60 51 43 39 33 23 23 24 26 36 48 57 39 മാസം സൂര്യപ്രകാശം ലഭിക്കുന്ന ശരാശരി മണിക്കൂറുകൾ 205.3 213.3 242.1 244.5 301.3 345.4 347.6 331.2 311.6 276.5 226.1 207.6 3,252.5 Source # 1: NOAA ഉറവിടം # 2: Iran Meteorological Organization (records) കാലാവസ്ഥ പട്ടിക for Esfahan, Iran J F M A M J J A S O N D 17.1 9 -2 14.1 12 -0 18.2 17 5 19.2 22 9 8.8 28 14 0.6 34 19 0.7 36 22 0.2 35 20 0 31 15 4.1 24 9 9.9 17 4 19.6 11 -1 താപനിലകൾ °C ൽ ആകെ പ്രെസിപിറ്റേഷൻ മില്ലിമീറ്ററിൽ source: WMO ഇംപീരിയൽ കോൺവെർഷൻ J F M A M J J A S O N D 0.7 48 28 0.6 53 32 0.7 62 40 0.8 72 49 0.3 82 58 0 93 66 0 98 71 0 95 68 0 88 59 0.2 76 49 0.4 62 38 0.8 51 30 താപനിലകൾ °F ൽ ആകെ പ്രെസിപിറ്റേഷൻ ഇഞ്ചുകളിൽ
ഇസ്താംബുൾ സർവ്വകലാശാല
ഇസ്താംബൂളിലെ ഒരു പ്രമുഖ ടർക്കിഷ് സർവ്വകലാശാലയാണ് ഇസ്താംബുൾ സർവ്വകലാശാല - Istanbul University ( Turkish : İstanbul Üniversitesi ).
സർവ്വകലാശാലയുടെ പ്രധാന കാമ്പസ് സ്ഥിതിചെയ്യുന്നത് ഇസ്താംബൂൾ നഗരത്തിന്റെ യൂറോപ്യൻ ഭാഗത്തുള്ള പ്രവിശ്യയുടെ തലസ്ഥാന ജില്ലയായ ഫാത്തിഹിലെ ബയാസാറ്റ് സ്‌ക്വയറിനോട് ചേർന്നാണ്.
1923/1930 ന് മുമ്പുള്ള ചില പാശ്ചാത്യ സ്രോതസ്സുകളിൽ നഗരത്തിന്റെ മുൻ പേരിന് ശേഷം കോൺസ്റ്റാന്റിനോപ്പിൾ സർവകലാശാല എന്നാണ് ഇതിനെ വിളിക്കുന്നത്.
1846 ജൂലൈ 23 ന് ദാറുൽഫനൂൻ - (دار الفنون) (ഹൗസ് ഓഫ് മൾട്ടിപ്പിൾ സയൻസസ്) എന്ന പേരിൽ ഉന്നത വിദ്യാഭ്യാസ സ്ഥാപനമായാണ് ഇത് സ്ഥാപിക്കപ്പെട്ടത്.
1453 ൽ മെഹ്മദ് രണ്ടാമൻ കോൺസ്റ്റാന്റിനോപ്പിൾ (ഇസ്താംബുൾ) പിടിച്ചടക്കിയ ഉടനെ സ്ഥാപിതമായ മദ്രസ (ഇസ്ലാമിക് ദൈവശാസ്ത്ര സ്‌കൂൾ) 1933 ൽ ഇസ്താംബുൾ സർവകലാശാലയായി പരിണമിച്ച ദാറുൽ ഫനൂനിന്റെ മുൻഗാമിയായി കണക്കാക്കപ്പെടുന്നു.
വൈദ്യശാസ്ത്രം, ഗണിതം, ജ്യോതിശാസ്ത്രം, കാർട്ടോഗ്രഫി (ചാർട്ടുകളും ഭൂഗോളപടങ്ങളും വരയ്ക്കുന്ന വിദ്യ) ഭൂമിശാസ്ത്രം, ചരിത്രം, തത്ത്വചിന്ത, മതം, സാഹിത്യം, ഭാഷാശാസ്ത്രം, നിയമം മുതലായ നിരവധി ശാസ്ത്ര ശാഖകളിലും മേഖലകളിലുമുള്ള വിദ്യാഭ്യാസം 19ആം നൂറ്റാണ്ട് വരെ ഈ മദ്രസയിൽ നിന്ന്  ലഭ്യമായിരുന്നു.
എന്നിരുന്നാലും, ആധുനിക ലോകത്തിന്റെ ആവശ്യങ്ങൾ നിറവേറ്റാൻ മദ്രസകൾക്ക് കഴിയാതായപ്പോൾ, ഒരു പുനസംഘടന പ്രക്രിയ ആരംഭിച്ചു, അതിന്റെ ഫലമായി, ഇസ്താംബുൾ സർവകലാശാലയുടെ കാതലായ ദാറുൽ ഫനൂൻ എന്ന ഉന്നത വിദ്യാഭ്യാസ സ്ഥാപനങ്ങൾ ആരംഭിച്ചു.
1863ൽ ദാറുൽ ഫനൂൻ ഉസ്മാനി എന്ന പേരിൽ ഉന്നത വിദ്യാഭ്യാസ സ്ഥാപനം ആരംഭിച്ചു.
പക്ഷേ, 1871ൽ ഇത് അടച്ചുപ്പൂട്ടി.
പത്തൊൻപതാം നൂറ്റാണ്ടിലെ ഏറ്റവും പ്രധാനപ്പെട്ട ഓട്ടോമൻ പണ്ഡിതന്മാരിൽ ഒരാളായി കണക്കാക്കപ്പെടുന്ന ഹസൻ തഹ്‌സിനി ആയിരുന്നു ഇതിന്റെ ആദ്യ റെക്ടർ.
1924 ഏപ്രിൽ 21 ന് തുർക്കി റിപ്പബ്ലിക് ഇസ്താംബുൾ ദാറുൽ ഫനൂനെ ഒരു സംസ്ഥാന സ്‌കൂളായി അംഗീകരിച്ചു, 1925 ഒക്ടോബർ 7ന് ഇസ്താംബുൾ ദാറുൽ ഫനൂനിന്റെ ഭരണപരമായ സ്വയംഭരണാധികാരം അംഗീകരിക്കപ്പെട്ടു, അതേസമയം സ്‌കൂളുകൾ (പഴയ മദ്രസ സമ്പ്രദായത്തിനുള്ളിൽ) ആധുനിക ഫാക്കൽറ്റികളായി.
മുസ്തഫ കമാൽ അത്താതുർക്കിന്റെ വിദ്യാഭ്യാസ പരിഷ്‌കാരങ്ങളെത്തുടർന്ന് 1933 ഓഗസ്റ്റ് 1 ന് ഇസ്താംബുൾ ദാറുൽ ഫനൂനിനെ ഇസ്താംബുൾ യൂണിവേഴ്‌സിറ്റി (ഇസ്താംബുൾ സർവ്വകലാശാല) എന്ന പേരിൽ പുനസംഘടിപ്പിച്ചു.
1933 നവംബർ 1ന് ഔദ്യോഗികമായി ക്ലാസുകൾ ആരംഭിച്ചു.
അഞ്ച് കാമ്പസുകളിലായി പതിനേഴ് ഫാക്കൽറ്റികളാണ് സർവകലാശാലയിലുള്ളത്; പ്രധാന കാമ്പസ് ബയാസാറ്റ് സ്‌ക്വയറിലായിരുന്നു (Freedom Square), ഇത് ആദ്യം കോൺസ്റ്റന്റൈൻ ദി ഗ്രേറ്റ് ഫോറം ടൗറി ആയി നിർമ്മിച്ചതാണ്, പിന്നീട് റോമൻ കാലഘട്ടത്തിൽ തിയോഡോഷ്യസ് ഫോറമായി തിയോഡോഷ്യസ് ദി ഗ്രേറ്റ് (തിയോഡോഷ്യസ് ഒന്നാമൻ) വിപുലീകരിച്ചു.
അഞ്ച് കാമ്പസുകളിലായി പതിനേഴ് ഫാക്കൽറ്റികളാണ് സർവകലാശാലയിലുള്ളത്; പ്രധാന കാമ്പസ് ബയാസാറ്റ് സ്‌ക്വയറിലായിരുന്നു, ഇത് ആദ്യം കോൺസ്റ്റന്റൈൻ ദി ഗ്രേറ്റ് ഫോറം ടൗറി ആയി നിർമ്മിച്ചതാണ്, പിന്നീട് റോമൻ കാലഘട്ടത്തിൽ തിയോഡോഷ്യസ് ഫോറമായി തിയോഡോഷ്യസ് ദി ഗ്രേറ്റ് വിപുലീകരിച്ചു.
സർവ്വകലാശാലയുടെ നാഴികക്കല്ലായി പരിഗണിക്കുന്ന പ്രവേശന കവാടമുള്ള പ്രധാന കാമ്പസ് കെട്ടിടം ഓട്ടോമൻ ഭരണ സമയത്ത് യുദ്ധ മന്ത്രാലയ ആസ്ഥാനമായി ഉപയോഗിച്ചിരുന്നു.
കാമ്പസ് മൈതാനത്ത് 85 മീറ്റർ (279 അടി) ഉയരമുള്ള ഫയർ വാച്ച് ടവറായ ബയാസാറ്റ് ടവർ സ്ഥിതിചെയ്യുന്നുണ്ട്.
ഓട്ടോമൻ കാലഘട്ടത്തിലെ എസ്‌കി സരെയുടെ (പഴയ കൊട്ടാരം) സ്ഥലമായിരുന്നു ഈ മൈതാനം.
ചില റോമൻ, ബൈസന്റൈൻ സാമ്രാജ്യ അവശിഷ്ടങ്ങൾ ഇപ്പോഴും മൈതാനത്ത് കാണാം.
സർവകലാശാലയിൽ 2,000 പ്രൊഫസർമാരും അസോസിയേറ്റുകളും 4,000 അസിസ്റ്റന്റുമാരും അടങ്ങിയ ടീച്ചിംഗ് സ്റ്റാഫ് ഉണ്ട്.
പ്രതിവർഷം 60,000ത്തിലധികം ബിരുദ, 8,000 ബിരുദാനന്തര വിദ്യാർത്ഥികൾ ഇസ്താംബുൾ സർവകലാശാല നൽകുന്ന കോഴ്‌സുകൾ പിന്തുടരുന്നുണ്ട്.
സർവ്വകലാശാലയുടെ പ്രധാന കവാടം 1971-1984 കാലഘട്ടത്തിലെ ടർക്കിഷ് കറൺസിയായ 500 ലിറ നോട്ടുകളിൽ മുദ്രണം ചെയ്തിരുന്നു..
ചിത്രസഞ്ചയം പ്രധാന കവാടം പ്രധാന പ്രവേശന കവാടം സയൻസ്, ലിറ്ററേച്ചർ ഫാക്കൽറ്റി ബയാസിത് കാമ്പസ് ബയാസിത് കാമ്പസ് ബയാസിത് കാമ്പസ് ബയാസിത് കാമ്പസ് സയൻസ്, ലിറ്ററേച്ചർ ഫാക്കൽറ്റി ഇസ്താംബുൾ യൂണിവേഴ്സിറ്റി ഫാക്കൽറ്റി ഓഫ് പൊളിറ്റിക്കൽ സയൻസസ് ഗുൽഹെയ്ൻ ബിൽഡിംഗ് ഇസ്താംബുൾ സർവകലാശാലയുടെ പൂന്തോട്ടങ്ങൾ സയൻസ്, ലിറ്ററേച്ചർ ഫാക്കൽറ്റി ഇസ്താംബുൾ സർവകലാശാല - ആകാശ കാഴ്ച സയൻസ്, ലിറ്ററേച്ചർ ഫാക്കൽറ്റി പ്രധാന പ്രവേശന കവാടവും ബയാസിത് ടവറും അവലംബം
ഇസ്തിരിപ്പെട്ടി ഇംഗ്ലീഷ് വിലാസം https://ml.wikipedia.org/wiki/Iron_Box വൈദ്യുതിയാൽ പ്രവർത്തിക്കുന്ന ഒരു ഇസ്തിരിപ്പെട്ടി
വസ്ത്രങ്ങളിൽ ഉള്ള ചുളിവുകൾ താപസഹായത്താൽ നിവർത്തുവാൻ ഉപയോഗിക്കുന്ന ഉപകരണമാണ്‌ ഇസ്തിരിപ്പെട്ടി (Iron Box).
100° താപനിലയിലാണ് ഇസ്തിരിയിടുന്നത് .
മുൻ‌ കാലങ്ങളിൽ ചിരട്ടക്കനൽ ഉപയോഗിക്കുന്ന ഇസ്തിരിപ്പെട്ടികളാണ് വീടുകളിൽ ധാരാളമായി ഉപയോഗിച്ചിരുന്നത്.
എന്നാൽ വൈദ്യുതിയാൽ പ്രവർത്തിപ്പിക്കുന്ന ഇസ്തിരിപ്പെട്ടികളാണ് ഇന്ന് കൂടുതലായും ഉപയോഗത്തിലുള്ളത്.
വാണിജ്യാവശ്യങ്ങൾക്ക് എൽ.പി.ജി. ഉപയോഗിച്ച് പ്രവർത്തിപ്പിക്കുന്ന ഇസ്തിരിപ്പെട്ടികളും ഇന്ന് നിലവിലുണ്ട്.
വീടുകൾ തോറുമെത്തി ദിനത്തൊഴിലായി ഇസ്തിരിയിടൽ ചെയ്യുന്നവർ ചിരട്ടക്കനൽ ഉപയോഗിക്കുന്ന പഴയതരം ഇസ്തിരിപ്പെട്ടിയാണ് ഉപയോഗിക്കുന്നത്.
ഇത്തരം പെട്ടികളിൽ കൈപ്പിടി ഒഴികെയുള്ള ഭാഗങ്ങൾ പൂർണ്ണമായും ലോഹനിർമ്മിതമാണ്.
കൈപ്പിടി തടി കൊണ്ടാണ് നിർമ്മിച്ചിരിക്കുന്നത്.
വൈദ്യുതി കൊണ്ട് പ്രവർത്തിപ്പിക്കുന്ന ഇസ്തിരിപ്പെട്ടിയുടെ കീഴ്‌ഭാഗം ഒഴികെ പുറമെയുള്ള ഭാഗങ്ങൾ പ്ലാസ്റ്റിക്കിനാലാണ് നിർമ്മിച്ചിരിക്കുന്നത്.
ഇത്തരം പെട്ടികളിൽ താപം നിയന്ത്രിക്കുവാനുള്ള പ്രത്യേകസംവിധാനവുമുള്ളവയാണ് (Automatic) ഇന്ന് വിപണിയിൽ കൂടുതലായും പ്രചാരത്തിലുള്ളത്.
ഇസ്തിരിപ്പെട്ടിയെ പ്രാദേശികമായി ചിലയിടങ്ങളിൽ തേപ്പെട്ടി എന്നും വിളിക്കുന്നുണ്ട്.
ചൈനയിൽ ബി സി ഒന്നാം നൂറ്റാണ്ടിൽ ലോഹച്ചട്ടിയിൽ ചൂടുള്ള കൽക്കരി ഉപയോഗിച്ചായിരുന്നു ഇസ്തിരി ഇട്ടിരുന്നത്.17യാം നൂറ്റാണ്ട് മുതൽ പരന്ന കട്ടി ഇരുമ്പിൽ തീ വെച്ച് ഉപയോഗിച്ചു പോന്നു.
ഇന്ത്യയിലെ കേരളത്തിൽ ചിരട്ടയായിരുന്നു കൽക്കരിക്ക് പകരം ഉപയോഗിച്ചിരുന്നത്.
വൈദ്യുതി ഇല്ലാത്തപ്പോൾ ഇപ്പോഴും അവർ ചിരട്ട ഉപയോഗിക്കുന്നു.19ആം നൂറ്റാണ്ടിനെറ്റ അവസാനത്തിലും 20ആം നൂറ്റാണ്ടിനെറ്റ
ആദ്യത്തിലും മണ്ണെണ്ണ, പ്രകൃതിവാതകം തുടങ്ങിയവയായിരുന്നു ഇസ്തിരിയിടാൻ ഉപയോഗിച്ചിരുന്നത്.
ഇന്ന് വൈദ്യുതി കൊണ്ടുള്ള ഇസ്തിരിപ്പെട്ടികളാണ് ഉള്ളത്.
അതിലെ ചൂടുപ്രതലം അലൂമിനിയം അല്ലെങ്കിൽ തുരുമ്പ് പിടിക്കാത്ത ഇരുമ്പ് എന്നിവകൊണ്ടാണ് നിർമ്മിക്കുന്നത്.
ഇതിലെ ചൂടുഘടകം തെർമോസ്റ്റാറ്റ് കൊണ്ട് നിയന്തിക്കുന്നു.
ഇസ്തിരിയിടുന്ന ആൾക്ക് ആവശ്യമുള്ള താപനില 
തിരെഞ്ഞെടുക്കാം.
ഇത്  കണ്ടുപിടിച്ചത് 1882-ലാണ്.
ചിത്രശാല ചിരട്ടക്കനൽ ഉപയോഗിച്ച് പ്രവർത്തിപ്പിക്കുന്ന ഇസ്തിരിപ്പെട്ടി തേപ്പെട്ടി വ്യാപാര സ്ഥാപനത്തിൽ ഇസ്തിരിപ്പെട്ടികൾ വില്പനയ്ക്ക് വച്ചിരിക്കുന്നു അവലംബം
ഇസ്ഫഹാൻ പ്രവിശ്യ
ഇസ്ഫഹാൻ പ്രവിശ്യ ( പേർഷ്യൻ : استان اصفهان ), റോമൻ ഭാഷയിൽ: ഒസ്താനെ എസ്ഫഹാൻ), Esfahan , Espahan , Isfahan , അല്ലെങ്കിൽ Isphahan എന്നിങ്ങനെ ലിപ്യന്തരണം ചെയ്യപ്പെടുന്ന ഇറാനിലെ മുപ്പത്തിയൊന്ന് പ്രവിശ്യകളിൽ ഒന്നാണ്.
ഇറാന്റെ റീജിയൻ 2 ൽ രാജ്യത്തിന്റെ മധ്യഭാഗത്താണ് ഇത് സ്ഥിതി ചെയ്യുന്നത്.
പ്രവിശ്യയുടെ സെക്രട്ടേറിയറ്റ് ഇസ്ഫഹാൻ നഗരത്തിലാണ് സ്ഥിതി ചെയ്യുന്നത്.
ഏകദേശം 107,018 ചതുരശ്ര കിലോമീറ്റർ വിസ്തൃതിയുള്ള ഇസ്ഫഹാൻ പ്രവിശ്യ, ഇറാന്റെ മധ്യഭാഗത്താണ് സ്ഥിതി ചെയ്യുന്നത്.
അതിന്റെ വടക്ക് വശത്ത് മർകാസി (മധ്യ) പ്രവിശ്യയും ക്വോം, സെംനാൻ പ്രവിശ്യകളും നിലകൊള്ളുന്നു.
തെക്ക് വശത്ത്, ഫാർസ് പ്രവിശ്യ , കോഹ്ഗിലുയെഹ്, ബോയർ-അഹമ്മദ് പ്രവിശ്യ എന്നിവയാണ് അതിർത്തികൾ.
അതിർത്തിയിൽ നിന്ന് ഏകദേശം 2 കിലോമീറ്റർ വടക്കായി സ്ഥിതിചെയ്യുന്ന അമിനബാദ് ആണ് ഇസ്ഫഹാൻ പ്രവിശ്യയുടെ ഏറ്റവും തെക്കുള്ള നഗരം.
കിഴക്ക് ഭാഗത്ത്, യാസ്ദ് പ്രവിശ്യയാണ് ഇതിൻറെ അതിർത്തി.
പടിഞ്ഞാറ്, ലുറെസ്താൻ പ്രവിശ്യയും തെക്ക് പടിഞ്ഞാറ് ചാഹർ മഹൽ, ബക്തിയാരി പ്രവിശ്യയും ഇതിൻറെ അതിർത്തികളാണ്.
ഇസ്ഫഹാൻ നഗരമാണ് പ്രവിശ്യാ തലസ്ഥാനം.